**E L Ő T E R J E S Z T É S**

**Javaslat Szombathely Megyei Jogú Város Önkormányzata 2022. évi**

**maradvány elszámolásának jóváhagyására**

Az államháztartásról szóló 2011. évi CXCV. törvényben, a végrehajtására kiadott 368/2011.(XII.31.) Kormányrendeletben, valamint az államháztartás számviteléről szóló 4/2013.(I.11.) Kormányrendeletben foglaltak szerint elkészítettük a 2022. év maradvány elszámolását.

Szombathely Megyei Jogú Város Önkormányzatának intézményekkel összesített maradványkimutatását az I. sz. melléklet tartalmazza. A maradvány az alaptevékenység és a vállalkozási tevékenység számvitelben elszámolt bevételeinek és kiadásainak egyenlege. A maradványkimutatás bemutatja még a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget. Az önkormányzat és intézményei vállalkozási tevékenységet nem végeznek.

**I.**

**Költségvetési intézmények maradvány elszámolása**

A Közgazdasági és Adó Osztály végrehajtotta az önkormányzat által fenntartott intézmények 2022. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslattételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2022. évi beszámoló 07. űrlap szerint megállapított maradvány összegét, mely 483.144 eFt. Az intézmények részére 2022. évben kiutalatlan irányító szervi támogatás összege 705.512 eFt.

A fenti két forrás biztosít fedezetet a 2022. évi kötelezettségvállalással terhelt (792.090 eFt) és a szabad, de visszaengedélyezésre kerülő maradványok (266.598 eFt), összegeire. Így a 2022. évi jóváhagyásra kerülő maradvány összesen 1.058.688 eFt.

A C.) pontban bemutatottak szerint a különbözetet elvonásra javasoljuk 129.968 eFt összegben.

1. **Kötelezettségvállalással terhelt maradvány**

Az államháztartásról szóló 2011. évi CXCV. törvény (továbbiakban: Áht.) szabályozásának megfelelően, továbbá a könyvvezetési szabályok alapján a könyvelésben kötelezettségvállalással terhelt maradvány összegeket a személyi jellegű kifizetések következő évre áthúzódó tételeit, a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

Az Áht. alapján a költségvetési szerv esetén az irányító szerv jogosult dönteni a költségvetési szerv maradványának felhasználható és elvonandó összegéről.

A következő B.) és C.) pontokban ezen tételek kerülnek bemutatásra.

1. **Úgynevezett „szabad” maradvány összegek, melyek indokolt feladatokkal, közgyűlési és bizottsági határozatokkal alátámasztott tételek, így az intézmények részére történő visszaengedélyezésükre teszünk javaslatot.**

* Az ***Óvodáknak*** összesen 89.673 eFt összegben javasoljuk a szabad maradványok visszaengedélyezését, melyek a következő tételekből tevődnek össze:
* Az óvodákban a szakmai feladat ellátásához kapcsolódó szolgáltatások (idegen nyelvoktatás, zeneovi, korcsolyaoktatás, úszásoktatás, gyermektánc, gyermektorna) maradványainak összegei, kisebb biztosítói kártérítések, melyek a következő évre áthúzódó, a fentiekben megnevezett célokra kerülnek felhasználásra (18.555 eFt).
* Közgyűlési és bizottsági határozatok alapján konkrét célra, feladatokra biztosított pénzeszközök maradványai (502 eFt).
* Betegségek és átmenetileg betöltetlen álláshelyek maradványának egy részéből az óvodák számára pedagógusnapi vagy év végi jutalmazásra, cafeteriára (32.730 eFt).
* Betegségek és átmenetileg betöltetlen álláshelyek maradványának fennmaradó részéből az óvodák számára balesetveszélyes eszközök javítására és egyéb karbantartási munkákra (37.886 eFt):
* ***Barátság Óvoda***

festés 1.850 eFt

redőny Ny-i oldalon 1.435 eFt

kerítés festés 369 eFt

riasztó javítása 189 eFt

* ***Pipitér Óvoda***

udvari játék javítás 1.859 eFt

udvari játék beszerzés 3.893 eFt

* ***Szivárvány Óvoda***

udvari játék javítás 2.210 eFt

* ***Donászy Magda Óvoda***

játékjavítás 1.607 eFt

festés 1.537 eFt

* ***Játéksziget Óvoda***

udvari játékok javítása 3.417 eFt

fűnyíró traktor beszerzés 1.568 eFt

csapadékvíz elvezetés kialakítása 1.300 eFt

* ***Kőrösi Cs. S. Utcai Óvoda***

redőny Ny-i oldalon 633 eFt

hulladékgyűjtő cseréje 691 eFt

lépcső stokkolása 301 eFt

parkettacsiszolás 929 eFt

visszakapott ELAMEN helyiség átalakítása 370 eFt,

* ***Gazdag Erzsi Óvoda***

kerítés felújítása 1.708 eFt,

udvari játék javítása 759 eFt,

foglalkoztató szoba parkettázása 1.382 eFt,

* ***Maros Óvoda***

riasztórendszer javítása 77 eFt,

udvari játék javítása 470 eFt

* ***Margaréta Óvoda***

redőny Ny-i oldalon 894 eFt

festés 91 eFt

udvari faház 2.222 eFt,

* ***Napsugár Óvoda***

világítás korszerűsítés 2.148 eFt,

csatorna, lefolyó javítása 1.311 eFt,

* ***Mocorgó Óvoda***

balesetveszélyes udvari medence 963 eFt,

udvari térburkolat javítása 1.703 eFt.

* A ***Szombathelyi Köznevelési GAMESZ*** számára összesen 58.531 eFt összegben javasoljuk a szabad maradványok visszaengedélyezését, az alábbi tételek tekintetében:
* Betegségek és átmenetileg betöltetlen álláshelyek maradványának összegét teljesítményértékelés alapján év végi jutalmazásra (cafeteria) járulékkal együtt összesen 4.533 eFt.
* Bizottsági határozatok alapján konkrét célra, feladatokra biztosított pénzeszközök maradványai – minden óvoda tekintetében: pedagógus továbbképzés maradványa, sajátos nevelési igényű tanulók oktatási kiadásainak maradványa, Kalandváros, Közoktatási Szakértők Országos Egyesületével kapcsolatos kiadások, vezetők találkozójának költségei, óvodavezetők munkaközösségének kiadásai maradvány összesen 12.334 eFt.
* Cégautó javítás (biztosításból finanszírozott) költségei 1.920 eFt, Nádasdy Ferenc u. telephelyen informatikai fejlesztések, Iptelefon (struktúrált számítógép hálózat kiépítése) összesen 2.710 eFt, Mesevár Óvoda fakivágás, tereprendezés tervezési dokumentációkkal 4.198 eFt, Pipitér Óvoda kazán villanyszerelés 1.546 eFt, Szivárvány Óvoda emeleti mosdója 438 eFt, TÜV ellenőrzés kiadásai 2.464 eFt, Vadvirág Óvoda dugulás elhárítás, csatorna csere 2.421 eFt, karbantartási anyagok 3.000 eFt, irattartó szekrény Boglárka utca 746 eFt, Vadvirág Óvoda nyitható ablak 202 eFt, Weöres Sándor Óvoda 936 eFt, Hétszínvirág Óvoda 940 eFt, Benczúr Óvoda 718 eFt összeget jelentő játékjavítási költségei. E tételek mindösszesen 22.239 eFt-ot jelentenek.
* A szabad maradvány összegéből (31.113 eFt) a következő felújítási tételek megvalósítása történik meg:
  + - * + Maros Óvoda külső előlépcsők szintbehozása és hátvédő kosaras létra elhelyzése 604 eFt,
        + Mesevár Óvoda meglévő kerítés bontása és új kerítés építése 7.493 eFt,
        + Benczúr Óvoda kerítés áthelyezés 1.000 eFt ,
        + Vadvirág Óvoda járólapozás 1.143 eFt,
        + 151/2022.(IX.27.) VISB számú határozat alapján Aréna Óvoda füstelvezető ablakok motorcseréjéhez 999 eFt, Weöres Sándor Óvoda új bevilágító felület építésének, valamint polikarbonát teljes cseréjének tervezési munkáinak elvégzéséhez 2.032 eFt,
        + 320/2018.(X.15.) GVB. határozat alapján a Gazdag Erzsi Óvoda kerítés felújítás 2.394 eFt,
        + Pipitér Óvoda fűtési rendszer rekonstrukciója 15.448 eFt összegben szerződés alapján.
* ***A Szombathelyi Egészségügyi és Kulturális Intézmények Gazdasági Ellátó Szervezete*** szabad maradványának visszaengedélyezését a Váci Mihály utcai rendelőegység lift vezérlőpanel cseréje indokolja, a balesetveszély elhárítása érdekében mielőbbi megjavítására van szükség.
* A ***Polgármesteri Hivatal*** esetében a szabad maradvány összege a személyi juttatások és a járulékai, valamint a dologi kiadásokon keletkezett maradványt (115.404 eFt) jelenti, amelyet visszaengedélyezésre javasolunk a később tervezett határozott idejű béremelés fedezetére.

1. **A „szabad” maradvány összegek, melyek elvonásra kerülnek**

* A ***Szombathelyi Köznevelési GAMESZ-nél és óvodáknál*** az elvonható személyi juttatások és járulékai 2022. évben az utolsó rendeletmódosítás során már átcsoportosításra kerültek a vásárolt élelmezés többletkiadásainak fedezetére 28.669 eFt összegben, továbbá a közüzemi díjak emelkedését érintően 2.353 eFt összegben.
* A ***Savaria Szimfonikus Zenekarnál*** az átmenetileg betöltetlen álláshelyek és elmaradt rendezvények maradvány összegei 23.969 eFt, valamint meghiúsult hangszervásárlás maradványa 8.031 eFt kerül elvonásra.
* ***Berzsenyi Dániel Könyvtár*** hosszabb ideig tartó táppénz miatti személyi kifizetéseinek maradványa 2.819 eFt összegben kerül elvonásra.
* A ***Pálos Károly Szociális Szolgáltató Központ és Gyermekjóléti Szolgálat*** esetében táppénzes állomány miatt keletkezett személyi juttatások és járulékainak maradványa, átmenetileg üres álláshelyek következtében a bérmaradvány összege, a rehabilitációs hozzájárulás maradvány összege került elvonásra 21.782 eFt-tal, továbbá kisebb mértékű fel nem használt dologi kiadások és beruházás előirányzata 434 eFt összegben.
* A ***Szombathelyi Egészségügyi és Kulturális Intézmények Gazdasági Ellátó Szervezeténél*** az elvonásra javasolt tételek a következőek:
  + - * Tartós betegség, szülési szabadság, csed igénybevétele, valamint betöltetlen állás miatti maradvány 10.571 eFt a személyi juttatások és járulékai előirányzatán.
      * Az Egészségfejlesztési Iroda működtetéséhez az Országos Kórházi Főigazgatóságtól 2022. évben támogatást kapott, így az e célra eredeti költségvetésben tervezett önkormányzati támogatás összege elvonásra kerül 25.200 eFt összegben.
      * A pandémiás helyzet mérséklődése miatt a fokozott védelmi intézkedéseket a Vas Vármegyei Kormányhivatal már nem írta elő, így a védőfelszerelések beszerzését csökkentették az infekció kontrollnak megfelelve. Ügyelet utáni helyettesítés alacsonyabb szintű igénybevétele következtében összesen dologi kiadások előirányzatán 14.941 eFt a fel nem használt maradvány.
      * Az energiatakarékossági intézkedések okán bezárt Humán Civil Házban a védőnői tanácsadó átalakítására tervezett összeg 1.700 eFt maradvány kerül elvonásra, valamint a tervezettnél kedvezőbb árajánlatot adó beszállítók felkutatása révén 2.692 eFt összegű megtakarítás is.
* A ***Polgármesteri Hivatal*** esetében*az elvonásra javasolt összeg 19.938 eFt*.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege (mely tartalmazza az elvonás összegét is) kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

ezer Ft-ban

|  |  |
| --- | --- |
| 01 Alaptevékenység költségvetési bevételei | 22 596 525 |
| 02 Alaptevékenység költségvetési kiadásai | 14 940 163 |
| **I Alaptevékenység költségvetési egyenlege (=01-02)** | **7 656 362** |
| 03 Alaptevékenység finanszírozási bevételei | 9 205 546 |
| 04 Alaptevékenység finanszírozási kiadásai | 10 064 168 |
| **II Alaptevékenység finanszírozási egyenlege (=03-04)** | **­-858 622** |
| **A) Alaptevékenység maradványa (=±I±II)** | **6 797 740** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **6 797 740** |

A III. sz. mellékletben ágazatonként részletezett jóváhagyásra javasolt maradványok tartalmazzák az egyes ágazatoknál jelentkező 2023. évre áthúzódó kötelezettségeket 7.555.755 eFt összegben. Ezek bizottsági, közgyűlési döntéseken és 2022. évben megkötött, illetve előkészített szerződéseken alapuló kötelezettségvállalások, valamint céllal kapott pályázati pénzeszközök és előzetes kötelezettségvállalások (közbeszerzési eljárást megindító feladott hirdetmény, ajánlattételi felhívás, pályázati felhívások, támogatási szerződések általi kötelezettségvállalások) összegei, a számviteli kimutatások és a szakmai osztályok javaslata alapján.

A 2022. évről áthúzódó kötelezettségvállalásokra a maradvány összege fedezetet nyújt, de a rendelkezésre álló forrásokat még növeli azon pályázati pénzeszközök és egyéb áthúzódó bevételek összege, amely bevételek 2023. évben fognak realizálódni az alábbi táblázat szerint:

|  |  |
| --- | --- |
| **Előirányzat megnevezése** | **Összeg** |
| **(ezer forintban)** |
| **Működési - áthúzódó bevételek** |  |
| Savaria Városfejlesztési Kft. - tagi kölcsön visszatérülés | 20 000 |
| Szombathelyi Sportközpont és Sportiskola Nonprofit Kft. tagi kölcsön visszatérülés | 50 000 |
| SZOMPARK Kft. tagi kölcsön visszatérülés | 45 000 |
| Áfa visszaigénylés - BM támogatott projektekhez kapcsolódóan | 16 963 |
| Víziközmű és szennyvízközmű használati díjbevételhez kapcsolódó áfa visszaigénylés | 282 231 |
| **Fejlesztési - áthúzódó bevételek** |  |
| RRF-1.1.2-21-2021-0007 Demográfiai és köznevelési bölcsődei nevelés fejlesztése - Új bölcsőde építése Szombathely Szentkirályi városrészen | 568 871 |
| TOP-6.1.3-15 Szombathelyi Vásárcsarnok felújítása | 186 246 |
| TOP-6.2.1-19-SH1-2019-00001 Új bölcsőde építése Szombathelyen | 110 144 |
| TOP-7.1.1-16-H-ERFA-2020-00781 A gyöngyösszőlősi klubház fejlesztése | 1 000 |
| JUSTNature projekt | 112 376 |
| ***Összesen 2022. évi áthúzódó forrás*** | **1 392 831** |
| ***2022. évi maradvány önkormányzat*** | **6 797 740** |
| ***MINDÖSSZESEN FORRÁS*** | ***8 190 571*** |
| ***MINDÖSSZESEN KÖTELEZETTSÉG ÖNKORMÁNYZAT (III. sz. melléklet)*** | ***-7 555 755*** |
| Működési célú maradvány 2023.évi költségvetésben betervezve | -1 800 000 |
| Falhalmozási célú maradvány 2023.évi költségvetésben betervezve | -450 789 |
| 2022.évben képzett tartalék 2023.évi költségvetéshez | 1 697 768 |
| Lakás és helyiségüzemeltetés veszteségpótlás | 160 000 |
|  |  |
| **2023.évi költségvetésben felhasználható szabad maradvány** | **241 795** |

Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2022.évi költségvetési rendelet végrehajtása során – figyelembe véve az áthúzódó bevételi forrásokat, valamint kötelezettségvállalásokat – 242 millió Ft szabad forrás keletkezett. Az új célokra felhasználható források nagy része az intézmények gazdálkodásában keletkezett úgy, hogy ezen összeg elvonása nem veszélyezteti a működésüket. A 242 millió Ft összegű szabad forrás felhasználására a 2023. évi költségvetés I. számú módosítása során teszek javaslatot.**

**Szombathely, 2023. május „ „**

**/:Dr. Nemény András:/**

**H AT Á R O Z A T I J A V A S L A T**

**……./2023. (V.25.) Kgy. sz. határozat**

Szombathely Megyei Jogú Város Közgyűlése az önkormányzat továbbá költségvetési szervei 2022. évi maradvány elszámolására vonatkozó előterjesztést megtárgyalta és ezzel kapcsolatosan az alábbi döntéseket hozta:

1. jóváhagyja az önkormányzati intézmények maradványát, és annak felhasználását engedélyezi a II. számú mellékletben részletezettek szerint;
2. elfogadja az önkormányzat jóváhagyásra javasolt maradványát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről a II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Stéger Gábor a Közgazdasági és Adó Osztály vezetője)

**Határidő:** következő költségvetési rendelet módosítás